Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: jelentősen meghaladó munkanélküliséggel sújtott települések jegyzékéről szóló 219/1996. (XII. 24.) Korm. rendelet
Paragraph Index: 1200

a) Alap-hozzájárulás Fajlagos összeg: 1 100 forint/fő 1 160 forint/fő Az alap-hozzájárulás a települési önkormányzatoknak a szociális igazgatásról és szociális ellátásokról szóló 1993. évi III. törvényben (a továbbiakban: Szt.), valamint a Gyvt.-ben meghatározott szociális és gyermekjóléti alapellátási kötelezettségei körébe tartozó szolgáltatások és intézmények működési költségeihez kapcsolódik. Ezek különösen: a szociális étkeztetés, a házi segítségnyújtás, a családsegítés, a gyermekjóléti szolgáltatás, a gyermekek napközbeni ellátása keretében biztosított családi napközis ellátás, házi gyermekfelügyelet. Az alap-hozzájárulás a települési önkormányzatot lakosságszáma alapján illeti meg. Az a települési önkormányzat, amely a bc) pont alatt szereplő gondozási központ működtetéséhez kapcsolódó kiegészítő hozzájárulást igénybe veszi, az alap-hozzájárulás összegének 40%-ára jogosult.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes